Consilium Berolinense

Consilium Berolinense diebus 13 Iunii - 13 Iulii 1878 Berolini inter maiores civitates Europae, i.e. Imperium Germanicum, Imperium Austro-Hungaricum, Francia, Regnum Unitum, Regnum Italiae, Imperium Russicum atque Imperium Russicum factum est, ut post Bellum Russicum Ottomanicum anno 1877/1878 certatum Balcaniae novas leges et fines imponerentur.

 Constituta Consilii 
Constituta Consilii die 13 Iulii 1878 Foedere Berolinensi descripta et signata sunt. Quo foedere haec constituta sunt:

 Bulgaria 
Pax Sancti Stephani die 3 Martii eiusdem anni a Russia et Imperio Ottomanico signata tota sublata est. Fines Bulgariae valde diminutae sunt et constitutus est principatus Bulgariae, qui pars Turciae maneret. Rumelia Orientalis provincia suis legibus utens Imperii Ottomanici maneret. Occupatio Russica Bulgariae ad novem menses limitata est.

 Aliae civitates Balcaniae 
Foedus libertatem Montis Nigri, Romaniae atque Serbiae, cuius fines Naisso auctae sunt, confirmavit. Romania praeterea partem septentrionalem Scythiae Minoris atque portum Constantiam accepit, sed Bastarniam Russiae cedere coacta est. Bosnia et Herzegovina ab Imperio Austro-Hungarico occupata est.

 Graecia 
Graecia partes Epiri et Thessaliae accepit, quam anno 1881 foedere cum Imperio Ottomanico facto totam suscepit.

 Tunesia 
Tunesia, adhuc socia Imperii Ottomanici, nunc ad Franciam transire proposita est; id quod anno 1881 factum est.

 Caucasia 
 Russia Chorzenem, Ardahan atque Batum provincias ab Imperio Ottomanico accepit, quod iam Pace Sancti Stephani constitutum erat. 

 Legati ad consilium missi 
 Germania 
 Otho de Bismarck, cancellarius imperii
 Clodovicus zu Hohenlohe-Schillingsfürst, legatus Germaniae in Francia
 Bernhardus Ernestus de Bülow, secretarius statalis

 Francia 
 Gulielmus Henricus Waddington, administer rerum exterarum
 Carolus Raimundus de Saint-Vallier, legatus Franciae Berolini
 Paulus Desprey, legatus

 Regnum Unitum 
 Beniaminus Disraeli, primus minister
 Robertus Gascoyne-Cecil, administer rerum exterarum
 Odo Russell, legatus Regni Uniti Berolini

 Italia 
 Comes Ludovius Corti, administer rerum exterarum
 Comes Eduardus de Launay, legatus Italiae

 Imperium Ottomanicum 
 Alexander Caratheodores, legatus
 Sadoullah Bey, legatus
 Mahometus Ali Pasha, legatus

 Imperium Austro-Hungaricum 
 Iulius Andrássy, administer rerum exterarum
 Alajos Károlyi, legatus Imperii Austro-Hungarici Berolini
 Henricus Carolus von Haymerle, legatus Imperii Austro-Hungarici Romae

 Imperium Russicum 
 Alexander Gorčakov, administer rerum exterarum
 Petrus Andreae filius Schuwalow, legatus Russiae Londinii
 Paulus de Oubril, legatus Russiae Berolini

 Romania 
 Ioannes Constantinus Brătianu praeses ministrorum
 Michael Kogălniceanu, administer rerum exterarum

 Graecia 
 Theodorus Deligiannes, legatus
 Petrus Brailas-Armenis, legatus


Categoria:1878
Categoria:Historia Europae